# Скупштина општине Врњачка Бања на \_\_. редовној седници, одржаној \_\_\_.2016.године, на основу чл.69. Закона о јавним предузећима (''Сл.гласник РС'', бр.15/16), чл.490. Закона о привредним друштвима (''Сл.гласник РС'', 36/11, 99/11, 83/14-др.закон и 5/15), и чл.36.Статута општине Врњачка Бања (''Сл.лист општине Врњачка Бања'', бр. 23/16-пречишћен текст), донела је

Р Е Ш Е Њ Е

о давању сагласности на

нацрт Уговора о припајању Дирекције за планирање и изградњу општине Врњачка Бања ЈП Врњачка Бања, Општинској стамбеној агенцији Врњачка Бања

 I.

 Скупштина општине констатује да је својим актима:

 - бр. 020-225/16 од 15.11.2016.године, дата претходна сагласност на статусну промену којом се врши припајање Дирекције за планирање и изградњу општине Врњачка Бања ЈП Врњачка Бања, Општинској стамбеној агенцији Врњачка Бања, на који начин Дирекција за планирање и изградњу ЈП, као друштво преносилац, преноси целокупну имовину и обавезе на Општинску стмбену агенцију, као друштва стицаоца, чиме друштво преносилац престаје да постоји без спровођења поступка ликвидације, сагласно чл.486. Закона о привредним друштвима, a на основу иницијативе која је садржана уОдлуци о приступању спровођења поступка статусне промене Дирекције за планирање и изградњу општине Врњачка Бања ЈП Врњачка Бања коју је донео Надзорни одбор овог предузећа, под бр.350-1263/16 од 31.10.2016.године.

 - бр. 400-2367/16 од 15.11.2016.године дата сагласност на Одлуку о приступању спровођења поступка статусне промене Општинске стамбене агенције Врњачка Бања, коју је донео Управни одбор Агенције, под бр. 350-154/16 од 31.10.2016.године

 - бр. 020-230/16 од 15.11.2016.године, дата сагласност на одлуке да се неће припремати финансијски извештаји са мишљењем ревизора и не сачињавају извештаји ревизора о извршеној ревизији стаусне промене.

II.

 Овим решењем се даје сагласност на нацрт Уговора о припајању Дирекције за планирање и изградњу општине Врњачка Бања ЈП Врњачка Бања, као друштва преносиоца Општинској стамбеној агенцији Врњачка Бања, као друштву стицаоцу, који нацрт Уговора је објављен на интернет страници оснивача оба друштва учесника статусне промене-општине Врњачка Бања и достављен Агенцији за привредне регистре и Привредном суду Краљево, ради објављивања на њиховој званичној интернет страни у складу са чл.495.Закона о привредним друштвима(''Сл.гласник РС'', 36/11, 99/11, 83/14-др.закон и 5/15).

III.

 Ово решење ступа на снагу даном доношења, а објавиће се у ''Сл.листу општине Врњчка Бања''.

СКУПШТИНА ОПШТИНЕ ВРЊАЧКА БАЊА

 Број: 9-1006/16 од \_\_\_2016.године

ПРЕДСЕДНИК

СКУПШТИНЕ ОПШТИНЕ

Иван Радовић

**О б р а з л о ж е њ е**

**Правни основ за доношење овог решења** садржан је у чл. 69. Закона о јавним предузећима (''Сл.гласник РС'', бр.15/15), којим се прописује да надлежни орган јединице лок.самоуправе у циљу обезбеђивања општег интереса даје сагласност, између осталог и на статусне промене јавног предузећа.

 Чл.490. Закона о привредним друштвима (''Сл.гласник РС'', 36/11, 99/11, 84/14-др.закон и 5/15), прописује да ради спровођења статусне промене надлежни орган припрема докементе и акте, између осталих и нaцрт угoвoрa o стaтуснoj прoмeни, oднoснo нaцрт плaнa пoдeлe aкo сaмo jeднo друштвo учeствуje у стaтуснoj прoмeни, кao и свe дoкумeнтe из члaнa 491. стaв 3. oвoг зaкoнa, а чл..495. истог закојна, да се нaцрт угoвoрa o стaтуснoj прoмeни, oднoснo нaцрт плaнa пoдeлe друштвo oбjaвљуje нa свojoj интeрнeт стрaници, aкo je имa, и дoстaвљa рeгистру приврeдних субjeкaтa рaди oбjaвљивaњa нa интeрнeт стрaници тoг рeгистрa нajкaсниje мeсeц дaнa прe дaнa oдржaвaњa сeдницe скупштинe нa кojoj сe дoнoси oдлукa o стaтуснoj прoмeни.

  **Разлози за доношење овог акта:**  Скупштина општине је својим актима наведеним у тачки I предлога овог решења дала сагласности на статусну промену којом се врши припајање Дирекције за планирање и изградњу општине Врњачка Бања ЈП Врњачка Бања, Општинској стамбеној агенцији Врњачка Бања.

 Након доношења наведених аката, сачињен је Нацрт уговора о припајању и исти достављен надлежним органима ради објављивања сагласно горе наведеној одредби Закона о привредним друштвима и то према допису Општинске стамбене агенције бр.9-1006/16 од 28.11.2016.године

* Привредном суду Краљево, заведено у Суду под Fi.сл. 44/2016 од 18.11.2016.године
* Агенцији за привредне регистре, заведено у Агенцији под БД 93125/2016 од 22.11.2016.године.

Поступајући по допису Агенције за привредне регистре БД 93125/2016 од 29.11.2016.године, у погледу уређења Нацрта уговора о припајању, извршена је измена овог уговора у односу на означење имовине Друштва преносиоца, тако што је дат њихов опис са означењем вредности, ближе дефинисана власничка структура, са навођењем оснивача-општине Врњачка Бања са уделом од 100 одсто у оснивачком капиталу и наведени датуми од када се рачуна престанак активности Друштва преносиоца, па су у том смислу измењени чл.4., 5. и 6. Нацрта уговора.

Такође је АПР-у достављена и остала тражена документација, о чему је Потврда о примљеној регистрационој пријави БД 98563/2016 од 8.12.2016.године, за број предмета БД 93125/2016, и то:

* Регистрациона пријава за брисање Дирекције за планирање и изградњу,
* Решење Привредног суда Краљево о упису Општинске стамбене агенције у регистар и
* Акт Министарства финаснија-Пореска управа Врњачка Бања о извршеној пореској контроли у Дирекцији за планирање и изградњу.

 У циљу даљег поступања у овој статусној промени, предлаже се Скупштини да да сагласност на нацрт Уговора о припајању.

За спровођење овог решења, нису потребна додатна финансијска средства.

Обрадила,

Зам.секретара СО НАЧЕЛНИК

Гајшек Олгица ОПШТИНСКЕ УПРАВЕ

 Славиша Пауновић